== Historie ==
=== Oprettelse af fyrstendømmet Leiningen ===
I 1779 blev greve [[Carl Friedrich Wilhelm af Leiningen-Dagsburg-Hardenburg]] (1724–1807) udnævnt til [[rigsfyrste]].<ref name="worldstatesmen"/> Under [[Revolutionskrigene]] (1792–1803) erobrede og annekterede [[Første franske republik|Frankrig]] de tyske stater vest for [[Rhinen]].<ref name="worldstatesmen"/> De fordrevne fyrster fik løfte om kompensation med territorier øst for Rhinen. I [[Reichsdeputationshauptschluss|Slutrapport fra den ekstraordinære rigsdag]] i 1803 blev de [[Fyrstbiskop|kirkelige stater]] nedlagte, og deres territorier blev fordelte mellem de verdslige fyrster. Fyrst Carl Friedrich Wilhelm af Leiningen-Dagsburg-Hardenburg fik tildelt et område, der tidligere delvist tilhørte [[Kurfyrstendømmet Mainz|ærkebiskoppen af Mainz]] og biskoppen af Würzburg.<ref name="worldstatesmen"/> Han antog titlen ''Rigsfyrste til Leiningen, pfalzgreve til Mosbach, greve til [[Düren]], herre til [[Miltenberg]], [[Amorbach]], Bischofsheim, Boxberg, Schüpf og Lauda''.
Filosofi Historie Tidligere_riger,_stater,_protektorater,_kolonier_og_lande Foreninger Organisationer